OzLabs/hebrew-wiki-articles huggingface dataset:
BeyondTrust

ביונדטרסט (באנגלית: BeyondTrust) היא חברה אמריקאית המספקת שירותי ניהול זהויות, גישה מרוחקת ומערכות לניהול פגיעויות.

החברה מעסיקה כ-500 עובדים ומספקת תמיכה ללקוחות ברחבי העולם. משרדיה הראשיים נמצאים בעיר אטלנטה שבג'ורג'יה, ארצות הברית.

ביונדטרסט מורכבת מ-4 חברות שנרכשו במהלך השנים ומותגו תחת שם אחד.

==היסטוריה==
החברה הוקמה בשנת 2006 כנגזרת של חברת DesktopStandard לאחר שזו מכרה את רוב מוצריה לחברת מיקרוסופט, מלבד מערכת לניהול מדיניות אבטחה (Policy Maker Application Security) שעל בסיסה הוקמה החברה.

בשנת 2009, הודיעה חברת סימרק (Symark) על רכישת ביונדטרסט (BeyondTrust), תמורת כ-20 מיליון דולר.

בחודש מאי 2012, רכשה ביונדטרסט (BeyondTrust) את חברת פיוניר איי דיגיטל סקיוריטי (Pioneer eEye Digital Security) שפיתחה מערכת לניהול פגיעויות.

בחודש דצמבר 2012, רכשה החברה את קבוצת בלאקבירד (Blackbird).

בחודש ספטמבר 2014, הודיעה חברת וריטאס קפיטל (Veritas Capital) על רכישת ביונדטרסט (BeyondTrust), תמורת כ-310 מיליון דולר.

בחודש אוקטובר 2018, נרכשה החברה על ידי חברת בומגר (Bomgar) ששינתה את שמה לביונדטרסט (BeyondTrust).

==מוצרים==
בומגר (באנגלית: Bomgar) היא תוכנת מחשב המאפשרת שליטה מרחוק, שיתוף שולחן העבודה, שיחות ועידה באינטרנט והעברת קבצים בין מחשבים.

התוכנה תומכת במגוון מערכות הפעלה: Windows, לינוקס, Mac OS ומותאמת באופן מלא לעבודה עם מכשירים סלולרים מבוססי אנדרואיד ו-iOS.

בומגר נוסדה בשנת 2002 על ידי ג'ואל בומגר (Joel Bomgar) במטרה לספק שירותי תמיכה מרוחקים על מנת לחסוך את זמני הנסיעה הארוכים בדרך אל לקוחותיו.

בחודש יוני 2003, החל בשיווק תוכנת ExpertVNC המספקת שירות תמיכה מרוחק.

בחודש מאי 2004, הוחלף שמה של החברה לנטוורק סטרימינג (NetworkStreaming) שדגלה בפתרונות מחשוב מבוססי ענן.

ב-15 בפברואר 2007, החליפה החברה את שמה לבומגר (Bomgar) וכמו כן גם את הלוגו והמיתוג שלה.

בחודש יוני 2016, רכשה חברת את פעילותה של חברת בומגר תמורת סכום שלא פורסם.

בחודש אפריל 2018, נרכשה בומגר על ידי חברת פרנסיסקו פרטנרס (Francisco Partners).

===מאפיינים===
לתוכנת בומגר מספר מאפיינים:
* ניהול מרוחק – שליטה על מחשבים נייחים, ניידים, שרתים, מתגים ומערכות קופה.
* תמיכה בהתקנים ניידים – אייפון, בלקברי, אנדרואיד.
* תמיכה במערכות הפעלה שונות: Windows, לינוקס ומחשבי מק.
* הקלטה אוטומטית – המערכת מקליטה כל פעולה בזמן ההתחברות המרוחקת.
* פתרון בעיות באמצעות ממשק הפקודה (Command Shell).
* העברת קבצים – שירות העברת קבצים בין ההתקן המקומי והמרוחק.
* ניהול זהויות.
* תמיכה באמצעות צ'אט.

==ראו גם==
* TeamViewer
* Back Orifice
* Netbus
* פרוטוקול VNC לשליטה מרחוק

==קישורים חיצוניים==
* 

==הערות שוליים==

קטגוריה:תוכנות מערכת
קטגוריה:תוכנה חופשית
סוץ'

סוץ (בהונגרית: Szúcs) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

בדומה ליישובים רבים באירופה גם בסוץ' מספר התושבים נמצא בירידה. כך, בשנת 1990 היה מספר התושבים 421 ובשנת 2023 רק 360 תושבים.

האזור היה מיושב לסירוגין מהמאה ה-13 והוזכר לראשונה בכתבים משנת 1349.

== יהודי סוץ' ==
יהודים חיו בסוץ' במאה ה-18 ובמאה ה-19.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|5
|218
|-
|1910
|15
|
|-
|1920
|14
|
|-
|1930
|16
|
|-
|1941
|3
|513
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
טזוס

טזוס (באנגלית: Tezos) היא טכנולוגיית קוד פתוח של מערכת הוכחת סיכון של רשת בלוקצ'יין שיכולה לבצע עסקות עמית לעמית (P2P) ויכולה לשמש פלטפורמה לפריסת חוזים חכמים. המטבע מבוזר הטבעי המממש את טזוס הוא טז (tez) אשר קיבל את הקידוד XTZ, וסימולו הוא: ꜩ. החל מאוגוסט 2021, ישנם כ-400 צמתים (nodes) לאימות בלוקים (המכונים "בייקרים") ברשת טזוס.<ref name="TezosBakers"></ref>

רשת טזוס משיגה קונצנזוס באמצעות מודל הוכחת סיכון נזילה. טזוס כולל מודל ממשל מקוון המאפשר לפרוטוקול לתקן את עצמו כאשר הצעות שדרוג מקבלים הצבעה חיובית מהקהילה. תכונה זו מאפשרת לטזוס להימנע מ"מזלגות" קשים שמערכות בלוקצ'יין אחרות צריכות להתמודד איתן.

טזוס הוצעה לראשונה בפרסום דף מידע בשנת 2014.<ref name="WhitePaper"></ref> רשת הבדיקות שלה הושקה ביוני 2018,<ref></ref><ref name=":1"></ref> וערוץ הרשת המרכזי שלה עלה לאוויר בספטמבר 2018.

בשל אלגוריתם הוכחת סיכון יעיל מבחינת ניצול אנרגיה<ref></ref><ref name=":3"></ref><ref name=":4"></ref><ref name=":2"></ref> אשר הפך לנושא פופולרי על רקע החשש של דרישות האנרגיה של חלופות הוכחת עבודת, טזוס נבחרה על ידי מותגים לבניית פלטפורמות אסימונים חסרי-תחליף (NFTs).<ref name=":2" /><ref name=":5"></ref> OneOf, פלטפורמת NFT מוזיקלית המגובה על ידי קווינסי ג'ונס,<ref name="rollingstone.com"></ref> וכן מרוצי רד בול<ref name=":6"></ref><ref></ref><ref name=":4" /> ומקלארן רייסינג<ref></ref><ref></ref><ref name=":3" /> בחרו כולם את טזוס לבנות את פלטפורמות ה-NFT שלהם על, תוך ציון יעילות האנרגיה כסיבה עיקרית.<ref name=":6" /><ref name="rollingstone.com" /><ref name=":4" />

Tezos תוכנן על ידי מהנדס ויימו ארתור ברייטמן, שעבד בעבר בגולדמן זאקס ומורגן סטנלי כאנליסט כמותי.<ref></ref>

== היסטוריה ==
ביולי 2017 גייסה קרן טזוס סכום של 232 מיליון דולר והפכה לאחד ממערכות ה-ICO הגדולות ביותר של תנופת הקריפטו של 2017.<ref></ref> המשקיע המיליארדר טים דרייפר ופוליצ'יין קפיטל של אולף קרלסון-ווי היו המשתתפים בסבב מימון ה-ICO של טזוס.<ref></ref><ref name="VignaBitcoinBrawl"></ref>

בחודשיים שבין אמצע יולי ואמצע ספטמבר 2021 קפץ ערך הטזוס ב-400%, הרבה מעל כל שאר מטבעות הקריפטו.

== קישורים חיצוניים ==
* 

* [https://tezos.foundation/ קרן Tezos]
* [https://tzstats.com/ Tezos Explorer]
* [https://www.tezosagora.org/ טזוס אגורה]
* [https://gitlab.com/tezos/tezos Tezos GitLab]

== הערות שוליים ==

קטגוריה:קריפטוגרפיה
קטגוריה:מטבעות מבוזרים
נישואין נוסח איטליה

נישואין נוסח איטליה (באיטלקית: Matrimonio all'italiana) הוא סרט קולנוע איטלקי משנת 1964 בהפקתו של קרלו פונטי ובבימויו של ויטוריו דה סיקה, עם סופיה לורן ומרצ'לו מסטרויאני בתפקידים הראשיים.

התסריט מבוסס על המחזה "Filumena Marturano" של אדוארדו דה פיליפו משנת 1946 שהוצג בכמה תיאטרונים בישראל בשם "פילומנה".

הסרט היה מועמד לפרס אוסקר לסרט הבינלאומי הטוב ביותר וזכה לפרס גלובוס הזהב לסרט הזר הטוב ביותר.

סופיה לורן הייתה מועמדת לפרס אוסקר לשחקנית הטובה ביותר וגם לפרס גלובוס הזהב לשחקנית הטובה ביותר - סרט קומדיה או מוזיקלי.

מרצ'לו מסטרויאני היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

==תקציר העלילה==
דומניקו סוריאנו (מרצ'לו מסטרויאני) פגש לראשונה את פילומנה מרטורנו (סופיה לורן) בשנת 1944 כשהגיע לקבל שירות בבית בושת. היא הייתה אז בת 17 והוא חילץ אותה מהבניין לאחר שהחלה הפצצה של בעלות הברית.

לאחר מכן הם התראו מדי פעם וקיימו יחסים עד שדומניקו החליט לקחת אותה לביתו כדי שתטפל באמו הזקנה ותעזור לו גם במאפיה הגדולה שלו.

כך עברו 22 שנים מבלי שינוי במעמדה של פילומנה שעבדה במאפיה, בכל עבודות הבית אך נחשבה כפילגשו של דומניקו. היא לא סיפרה לו שיש לה שלושה בנים משלושה גברים שונים שהיא מגדלת במשפחות אומנות. הם לא מכירים אחד את השני ואינם יודעים שהיא אמם הביולוגית. בסודה הזה שותפים גם המשרתים אלפרדו (אלדו פוליזי) ורוסליה (טקלה סקרנו).

כעת דומניקו בן 50 ומתעתד לשאת את דיאנה (מרילו טולו), קופאית בחנות הצעירה ממנו ב-20 שנה. שמלת הכלה כבר נתפרה.

פילומנה מחליטה לפעול כדי לשמור על מעמדה. היא מתעלפת ברחוב, נלקחת לדירה ועושה את עצמה גוססת. נקרא כומר לתת את התפילות האחרונות לפני המוות. פילומנה מבקשת בקול חנוק מדומניקו לשאת אותה לאישה לפני מותה. דומניקו מרחם ומסכים בהנחה כי היא תמות תוך זמן קצר והכומר מחתן אותם.

כשהכומר עוזב קמה פילומנה לתחייה. דומניקו כועס על שרימתה אותו, הם הולכים לעורך דין שמבטל את הנישואין. אז מגלה לו פילומנה שיש לה שלושה ילדים שאחד מהם הוא שלו.

דומניקו מנסה כל הזמן לבחון את הילדים כדי להחליט מי מהם שלו אך לא מצליח. לבסוף הוא מחליט לשאת את פילומנה וכל השלושה יקבלו את השם סוריאנו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מרצ'לו מסטרויאני
|דומניקו סוריאנו
|בעל מאפיה
|-
|סופיה לורן
|פילומנה מרטורנו
|יצאנית
|-
|אלדו פוגליזי
|אלפרדו
|משרת
|-
|טקלה סקרנו
|רוסליה
|משרתת
|-
|מרילו טולו
|דיאנה
|ארוסתו של דומניקו
|}

==קישורים חיצוניים==

* 

* [https://www.tcm.com/tcmdb/title/82962/marriage-italian-style#overview נישואין נוסח איטליה], באתר TCM

קטגוריה:סרטי 1964
קטגוריה:סרטי קומדיה רומנטית
קטגוריה:סרטים איטלקיים
קטגוריה:סרטים באיטלקית
קטגוריה:סרטים מבוססי מחזות
Hinnerk

Hinnerk הוא מגזין גרמני המיועד לקהילת הלהט"ב בהמבורג, ברמן ובצפון גרמניה. Hinnerk הוא מגזין חינמי המופץ בכ-25,000 עותקים מדי חודש.
==היסטוריה==
המגזין נוסד בנובמבר 1993. מייסדי Hinnerk היו ורנר הינצפטר ובורקהארד קנופקה. המנכ"ל הוא פיטר גבל. העורך הראשי כיום הוא סטפן מילצ'ן. המשרד הראשי של המגזין נמצא בהמבורג.

Hinnerk יוצא לאור בשיתוף פעולה עם מגזיני להט"ב מקומיים אחרים, בהם (שיוצא לאור בחבל הרוהר ובמינסטר), Gab (שיוצא לאור בפרנקפורט, מנהיים והיידלברג), Leo (מינכן), rik (קלן) ו- (ברלין).

==קישורים חיצוניים==
* 

קטגוריה:גרמניה: עיתונים
קטגוריה:מגזיני גברים
קטגוריה:עיתונות להט"ב
קטגוריה:עיתונים בגרמנית
רוי אוון וסט

רוי אוון וסט (באנגלית: Roy Owen West; ) היה פוליטיקאי אמריקאי, שכיהן כמזכיר הפנים של ארצות הברית בשנים 1928–1929 בממשלו של הנשיא קלווין קולידג'.
==ביוגרפיה==
רוי וסט נולד בג'ור'טאון, אילינוי, כבנם של הלן אנה יאפ ופליזנט וסט. הוא סיים את לימודיו באוניברסיטת דה פאו, וב-1890 התקבל ללשכת עורכי הדין של אילינוי. וסט שימש כעוזר התובע של מחוז קוק באילינוי, ולאחר מכן כתובע העירוני של שיקגו. ב-1898 הוא נבחר למועצת הביקורת של עיריית שיקגו.

וסט יצר ברית פוליטית הדוקה עם מושל אילינוי לעתיד, צ'ארלס דינין. בשנים 1924–1928 שימש וסט כמזכיר הוועדה הרפובליקנית הלאומית. ב-1928 מינה אותו הנשיא קלווין קולידג' כמזכיר הפנים של ארצות הברית, תפקיד בו הוא כיהן עד תום נשיאותו של קולידג'. לאחר תום כהונתו הוא שב לאילינוי. בשנים 1936–1940 הוא היה חבר מועצת החינוך המתודיסטית הלאומית. במלחמת העולם השנייה שירת וסט כקצין שימוע פדרלי לסרבני מצפון.

רוי וסט נפטר בשיקגו ב-29 בנובמבר 1958. הוא נטמן בבית הקברות רוזהיל שבעיר. על שמו נקראה ספריית רוי א. וסט שבאוניברסיטת דה פאו.

==קישורים חיצוניים==

* [https://www.doi.gov/whoweare/past-secretaries#west רוי וסט] באתר מחלקת הפנים של ארצות הברית 
* 

קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל קלווין קולידג'
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:בוגרי אוניברסיטת דפאו
קטגוריה:אמריקאים שנולדו ב-1868
קטגוריה:אמריקאים שנפטרו ב-1958
ויי (יצרנית רכב)

ויי (באנגלית: WEY; במנדרינית תקנית: 魏派; בתעתיק משפת המקור: וייפאי) היא יצרנית מכוניות קרוסאובר יוקרתיות, שבסיסה בבאודינג שבמחוז חביי שבסין. היא הוקמה בשנת 2016 על ידי גרייט וול מוטורס כחברת הבת שלה אשר מייצרת מכוניות קרוסאובר יוקרתיות<ref></ref>. בנובמבר 2022 הושק המותג באירופה במטרה לשווק את דגמי המותג מחוץ לסין

== דגמים ==
=== נוכחיים ===

* WEY Coffee01 - קרוסאובר חשמלי היבירדי והדגם ראשון שמשווק מחוץ לסין והושק לראשונה בישראל ב 2022 Wey Mocha, .<ref></ref>
* WEY Coffee02 - קרוסאובר חשמלי היבירדי והדגם השני שמשווק מחוץ לסין והושק לראשונה בישראל
* compact crossover SUV launched in 2021, in replacement for VV6.
* compact crossover SUV launched in 2021, in replacement for VV5.<ref></ref>
* Wey Lanshan, full-size crossover SUV launched in 2023.
* Wey Gaoshan, MPV launched in 2023.
* Tank 300 – דגם ה OFFROAD ,רכב שטח במרכב SUV, טנק 300
* Tank400 - רכב שטח במרכב SUV בגודל בינוני
* Tank500 - רכב שטח בעל 7 מקומות, טנק 500
=== דגמי עבר ===
=== Discontinued ===

* Wey P8, mid-size crossover SUV (2018–2020)
* WEY Tank 300, compact off-road SUV launched in 2020, and branched off towards the TANK brand as its first model.<ref></ref>
*Wey VV5, compact crossover SUV launched in late 2017. (2017–2021)<ref></ref>
*Wey VV6, compact crossover SUV sized between VV7 and VV5, launched in 2018. (2018–2021)<ref></ref>
*Wey VV7 and VV7 GT, mid-size crossover SUV launched in early 2017. (2017–2021)<ref></ref>

== קישורים חיצוניים ==

* [https://wey.co.il/ אתר האינטרנט הרשמי] של ויי (בעברית)

== הערות שוליים ==

+
קטגוריה:יצרני רכב סיניים
קטגוריה:יצרני רכבי יוקרה
קטגוריה:ויי
סלאבים!

סלאבים! (באנגלית: , ובשמו המלא: Slavs!: Thinking About the Longstanding Problems of Virtue and Happiness) הוא מחזה מאת טוני קושניר מ-1994, המתרחש בברית המועצות המתפוררת, במהלך לידתה המחודשת כאוסף של מדינות עצמאיות. ההצגה כוללת ארבע מערכות, המתרחשות בין השנים 1985 ל-1992. ההצגה עלתה לראשונה ב בלואיוויל, קנטקי ב-8 במרץ 1994. מאוחר יותר עברה ל- בניו יורק ב-12 בדצמבר 1994, בהפקה בהשתתפות זוכת פרס האוסקר מריסה טומיי ומישה ברטון.<ref name=nyt>[http://theater.nytimes.com/mem/theater/treview.html?res=9405E1D81F39F93BA25751C1A962958260 SUNDAY VIEW; In 'Slavs!' Kushner Creates Tragic Burlesque] The New York Times. 18 December 1994</ref>

==תקציר העלילה==
העלילה מתחילה במוסקבה, מרץ 1985, כאשר מיכאיל גורבצ'וב מחליף את קונסטנטין צ'רניינקו בתפקיד המזכיר הכללי של המפלגה הקומוניסטית של ברית המועצות.

קתרינה היא מאבטחת לסבית נמרצת במתקן ארכיון סובייטי המחזיק את מוחם של מנהיגי ברית המועצות המנוחים. פופולטיפוב, בכיר בממשל הסובייטי אשר השיג לה את העבודה במתקן, מנסה לחזר אחריה. לרוע מזלו של פופוליטפוב, היא כבר מאוהבת באונקולוגית בונפילה, צאצאית של אחד מאבות המהפכה.

סרג' הוא בולשביק שה שלו לעתיד מביאה לתוצאות קטלניות. וודיה היא נערה צעירה שמתה מהרעלת פסולת גרעינית. היא מופיעה שוב בשנת 1992 בסיביר, אך הפעם חיה ואילמת. בסיביר, קתרינה ובונפילה מתמודדות עם הנפולת ועם הסבל האנושי שנגרם מהפסולת הגרעינית.<ref name=nyt/> רודנט, ביורוקרט לא אינטליגנטי במיוחד, נשלח גם הוא למשימת רצון טוב למען המדינה, ומתמודד עם מצוקותיהן של וודיה האילמת ואמה הזועמת.<ref>[http://scontv.com/theater/_stage/slavs.html Steven Culp in "Slavs!"] Steven Culp on TV. Retrieved on 24 December 2011</ref>

==הפקת ניו יורק המקורית==
===שחקנים ודמויות===
{| class="wikitable"
|-
! שם השחקן/ית !! שם הדמות
|-
| מריסה טומיי || קתרינה סרפימה גלב
|-
| מישה ברטון || וודיה דומיק
|-
| || פרלפסריאנוב
|-
| ברברה אדה-יאנג || בבוקשה ראשונה, גב' דומיק
|-
| בן האמר || סמוקוב
|-
| ג׳ון כריסטופר ג׳ונס || פופולטיפוב
|-
| מרי שולץ || בבושקה שנייה, בונץ'-ברואביץ'
|-
| דייוויד צ'נדלר || רודנט
|-
| ג'רלד היקן || סרג'
|}

===צוות===
{| class="wikitable"
|-
! שם !! תפקיד
|-
| ליסה פיטרסון || בימוי
|-
| || עיצוב במה
|-
| גבריאל ברי || עיצוב תלבושות
|-
| || עיצוב תאורה
|-
| דארן ל. ווסט || עיצוב קול
|-
|}

==תגובות וביקורות==
הפקת ניו יורק המקורית של המחזה זכתה לביקורות חיוביות מצד וינסנט קנבי מהניו יורק טיימס, שכתב כי המחזה הוא "יצירה של דמיון מבריק וחסר מנוחה". קנבי שיבח את קושנר, על דבריו ה"מסנוורים, עוקצניים ומעוררי צחוק בבטן", וכן את הופעתה המדהימה של טומיי.<ref name=nyt>[http://theater.nytimes.com/mem/theater/treview.html?res=9405E1D81F39F93BA25751C1A962958260 SUNDAY VIEW; In 'Slavs!' Kushner Creates Tragic Burlesque] The New York Times. 18 December 1994</ref>

המגזין ניו יורק שיבח את הופעותיהם של (פרלפסריאנוב) ומישה ברטון (וודיה דומיק), עליה נכתב שהיא "ילדה קטנה וחמודה, המפגינה קסם מושלם אפילו במתן רטוריקה מופרזת מדי שקושנר משמיע לכולם". המגזין ציין לחיוב גם את עיצוב התפאורה של .<ref>Simon, John. From "Slavs!" to Slavonia. New York Magazine. 9 January 1995</ref>

==הוצאה לאור==
המחזה יצא לאור על ידי כחלק מאוסף מחזות מאת טוני קושנר.

==הערות שוליים==

קטגוריה:יצירות משנת 1994
קטגוריה:מחזות להט"ב
קטגוריה:מחזות טוני קושנר
אורה גוד קאט

אורה גוד קאט (באנגלית: ORA Good Cat; קרויה גם אורה ההאומאו) היא מכונית חשמלית במרכב האצ'בק, בעלת חמישה מקומות ישיבה, שמיוצרת על ידי אורה חברת הבת של גרייט וול מוטורס משנת 2020. היא נחשפה בסין ב-24 ביולי 2020. העיצוב הוא רטרו.

בסין היא משווקת תחת השם ההאומאו אך מספטמבר 2021 משווקת גם באירופה תחת השם פאנקי קאט.

== מפרט טכני ==
היא כוללת מנוע חשמלי המספק 143 כ"ס או 171 כ"ס בדגם ה-GT, סוללת ליתיום-יון בקיבולת 46.0 או 47.8 קוט"ש המספקת 401 ק"מ או סוללה בקיבולת 59.1 קוט"ש המאפשרת טווח נסיעה של 480 או 501 ק"מ בדגם ה-GT.

== קישורים חיצוניים ==

* 

== הערות שוליים ==

ג
קטגוריה:מכוניות משפחתיות
קטגוריה:כלי רכב המיוצרים בסין
קטגוריה:דגמי מכוניות שהושקו ב-2020
קטגוריה:מכוניות חשמליות
I Got You (שיר של ביבי רקסה)

"I Got You" (בעברית: "תפסתי אותך") הוא שיר שהוקלט על ידי הזמרת-יוצרת האמריקאית ביבי רקסה, מתוך המיני-אלבום השני שלה, All Your Fault: Pt. 1.<ref name=":0"></ref> השיר יצא לאור ב-28 באוקטובר 2016, על ידי חברת התקליטים האחים וורנר, כסינגל המוביל מתוך המיני-אלבום.<ref name=":0" /> הוא הופק על ידי צוות המפיקים קפטן קאטס.

השיר הגיע למקום הרביעי במצעד הרשמי של חברת המדינות.<ref></ref>

== רקע וכתיבה ==
"I Got You" הוא שיר פופ,<ref></ref> וטרופיקל האוס,<ref></ref> שנכתב בסולם של לה מינור, בקצב של 98 פעימות בדקה. רוב השיר עוקב אחר התקדמות האקורדים של Am–C–F–G–Am. הגשר המוזיקלי בשיר עוקב אחר רצף האקורדים של F–C–G–F–C–G–Dm–Em–F.<ref></ref> רקסה ביצעה אותו בפעם הראשונה בטקס פרסי המוזיקה של MTV אירופה ב-6 בנובמבר 2016.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-325 מיליון השמעות.<ref name=":0" />

== וידאו קליפ ==
הווידאו קליפ הרשמי של השיר פורסם ב-6 בינואר 2017 בערוץ היוטיוב של ביבי רקסה.<ref name=":1"></ref> הוא בוים במקור על ידי במאי הווידאו קליפים האמריקאי דייב מאיירס, אך לאור העובדה שהוא היה "חושפני" ו"מפורש" מדי, החליטה רקסה לגנוז אותו; על כך סיפרה בריאיון עם רדיו DJ.<ref></ref><ref></ref> לבסוף, בוים וידאו קליפ חדש שגם פורסם בהמשך.<ref name=":1" />

נכון לספטמבר 2021, מונה הצפיות של הקליפ עומד על למעלה מ-345 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)<ref></ref>
| פלטינה
| 70,000<small></small>
|-
! איטליה (FIMI)<ref></ref>
| זהב
| 25,000<small></small>
|-
! ארצות הברית (RIAA)<ref></ref>
| פלטינה
| 1,000,000<small></small>
|-
! ברזיל (Pro-Música Brasil)<ref></ref>
| פלטינה 3×
| 180,000<small></small>
|-
! בריטניה (BPI)<ref></ref>
| כסף
| 200,000<small></small>
|-
! נורווגיה (IFPI Norway)<ref></ref>
| זהב
| 30,000<small></small>
|-
! פולין (ZPAV)<ref></ref>
| פלטינה
| 20,000<small></small>
|-
! צרפת (SNEP)<ref></ref>
| זהב
| 66,666<small></small>
|-
! קנדה (Music Canada)<ref></ref>
| זהב
| 40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| <abbr>מקור</abbr>
|-
! scope="row"| ארצות הברית
| 28 באוקטובר 2016
| הזרמת מוזיקה • הורדה דיגיטלית
|rowspan="4"| האחים וורנר
| align="center"|<ref></ref>
|-
! scope="row"| איטליה
| 11 בנובמבר 2016
|rowspan="3"| רדיו להיטים עכשוויים
| align="center"|<ref></ref>
|-
! scope="row"| ארצות הברית
| 6 בדצמבר 2016
| align="center"|<ref></ref>
|-
! scope="row"| הממלכה המאוחדת
| 15 בינואר 2017
| align="center"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי יעקב כשר
קטגוריה:סינגלים בהוצאת וורנר רקורדס
הג'יגולו הלבן

הג'יגולו הלבן (באנגלית: Hustler White) הוא סרט -קומדיה שחורה-סאיטרית משנת 1996, העוסק בהומוסקסואלים העוסקים בזנות גברית ב שב, קליפורניה, ובלקוחותיהם. את הסרט כתבו וביימו ברוס לה ברוס ו ומככבים בו טוני וורד ולה ברוס. בנוסף להיותו שייך לזרם הקולנוע הקווירי החדש, הסרט הוא הומאז' לקולנוע ההוליוודי הקלאסי. בסרט מופיעים גם , ו.

עלילת הסרט מזכירה את זו של שדרות סאנסט, אולם מעבירה את זירת ההתרחשות מאחורי הקלעים של תעשיית הקולנוע ההוליוודי הקלאסי אל עולם הזנות הגברית ותעשיית הפורנו המודרניים. הסרט, כמו כל יצירותיו של לה ברוס, כולל סצינות מין מפורשות בהן סצנת סקס שנויה במחלוקת הכוללת גבר קטוע רגל. הבמאי-השותף ריק קסטרו ליהק לסרט שחקנים חובבים, חלקם עסקו בעבר בדוגמנות ובזנות, בהם טוני וורד.<ref name=Johnson/><ref>Glyn Davis </ref> הם גם השתמשו בבתיהם האמיתיים כאתרי צילום.<ref name=Johnson/>

חלקים מהסרט מופיעים בוידאו קליפ של השיר "Misogyny" בביצוע להקת הרוק הקנדית , שהופיעה בערוץ בשנות התשעים.<ref></ref><ref></ref>

==תקציר העלילה==
הסרט מתחיל עם מונטי וורד (טוני וורד), זונה ממין זכר, שנמצא מת בג'קוזי. לאחר מכן, ב, מונטי מתאר את הנסיבות שהובילו למותו (זאת כהומאז' לפתיחת הסרט "שדרות סאנסט").

יורגן אנגר (ברוס לה ברוס), סופר מאירופה, מגיע לקליפורניה לצורך תחקיר שהוא עורך לספר העוסק בזנות גברית ופורנוגרפיה בהוליווד. תוך כדי סיור ב, הוא פוגש את מונטי המסתובב ברחוב והוא מתאהב בו. לאורך כל הסרט אנו נחשפים אל היבטים שונים של חייו של מונטי, הכוללים מפגשים מיניים מזדמנים רבים. יורגן מחזר ללא הצלחה אחרי מונטי, אך לבסוף מונטי מגיע אל דירתו של יורגן. שם, מונטי מחליק על סבון ומאבד את הכרתו בתוך ג'קוזי. יורגן מוצא אותו ומוציא אותו מהמים בעודו סבור שמונטי מת. הוא מביא אותו לחוף הים כדי לזרוק את גופתו אל תוך הים, אבל מונטי מתעורר. בסופו של דבר, השניים רצים יד ביד על החוף.

==שחקנים ודמויות ==

==קישורים חיצוניים==

==הערות שוליים==

קטגוריה:זנות גברית בקולנוע
קטגוריה:סרטי 1996
קטגוריה:סרטי ברוס לה ברוס
קטגוריה:סרטי דרמה גרמניים
קטגוריה:סרטי דרמה
קטגוריה:סרטי להט"ב גרמניים
קטגוריה:סרטי להט"ב קנדיים
קטגוריה:סרטים באנגלית
קטגוריה:סרטים גרמניים
קטגוריה:סרטים על פורנוגרפיה
קטגוריה:סרטים פורנוגרפיים
קטגוריה:סרטים קנדיים
אוליבר גלסנר

אוליבר גלסנר (בגרמנית: Oliver Glasner; נולד ב-28 באוגוסט 1974) הוא כדורגלן עבר ומאמן כדורגל אוסטרי.

==קריירת משחק==
משנת 1995 ועד שנת 2011 שיחק גלסנר ברציפות בריד מהבונדסליגה האוסטרית (מלבד עונת השאלה לא מוצלחת בל.א.ס.ק. לינץ), כשהוא עורך במדיה 570 הופעות, עד שבאוגוסט 2011 פרש ממשחק פעיל בשל דימום מוחי.<ref></ref><ref></ref>

==קריירת אימון==
בשנת 2012 הצטרף לצוות המקצועי של רד בול זלצבורג, וביולי 2012 לעוזר מאמן הקבוצה הבכירה, רוג'ר שמידט.

במאי 2014 מונה למאמנה של קבוצת נעוריו, ריד, מהבונדסליגה האוסטרית.<ref name="Oliver Glasner wird neuer Trainer der SV Ried"></ref> במאי 2015 עזב את הקבוצה.

ביולי 2015 מונה למאמן ל.א.ס.ק. לינץ, ששיחקה בליגה האוסטרית השנייה, ובתום עונת 2016/2017 העפיל עימה לליגה הבכירה.<ref name=UEFALask></ref>

לאור הצלחתו הרבה בל.א.ס.ק., ביולי 2019 הוא מונה למאמנה של וולפסבורג מהבונדסליגה.<ref></ref><ref></ref>

במאי 2021 הפך למאמנה של איינטרכט פרנקפורט מהבונדסליגה, וחתם על חוזה לשלוש עונות.<ref name="GlasnerFra"></ref>

בעונתו הראשונה בקבוצה זכתה הקבוצה בליגה האירופית, לראשונה מאז 1980. בגמר ניצחה הקבוצה את ריינג'רס הסקוטית בדו-קרב פנדלים. בבונדסליגה הקבוצה סיימה במקום ה-11, ובגביע הגרמני הודחה עוד בסיבוב הראשון על ידי וולדהוף מנהיים. בעונה שלאחר מכן סיימה הקבוצה במקום השביעי בליגה, ובליגת האלופות הצליחה להעפיל עד לשלב שמינית הגמר, בו הודחה על ידי נאפולי. הקבוצה הגיעה גם לגמר הגביע הגרמני, בו הפסידה 0–2 לר.ב. לייפציג. בתום העונה שוחרר גלסנר מהמועדון.<ref></ref>

==חיים אישיים==
בשנת 2006 השלים גלסנר תואר ראשון במנהל עסקים באוניברסיטת האגן.

==תארים==
;כשחקן

;ריד
* הגביע האוסטרי: 1997/1998, 2010/2011

;כמאמן

;איינטרכט פרנקפורט
* הליגה האירופית: 2021/2022

==קישורים חיצוניים==

==הערות שוליים==

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:כדורגלני ריד
קטגוריה:כדורגלני ל.א.ס.ק. לינץ
קטגוריה:זלצבורג: כדורגלנים
קטגוריה:מאמני כדורגל אוסטרים
קטגוריה:מאמני וולפסבורג
קטגוריה:מאמני איינטרכט פרנקפורט
קטגוריה:אוסטרים שנולדו ב-1974
אורס פישר

אורס פישר (בגרמנית: Urs Fischer; נולד ב-20 בפברואר 1966) הוא כדורגלן עבר שווייצרי ומאמן כדורגל בהווה.

==קריירת משחק==
פישר שיחק בליגת העל השווייצרית במהלך 19 עונות, בהן ערך 545 הופעות ליגה במדי פ.צ. ציריך וסנט גאלן (שבשתיהן שימש כקפטן, והוא שיאן ההופעות בליגה בכל הזמנים. במהלך שנותיו כשחקן זכה רק פעם אחת בתואר, כשזכה עם פ.צ. ציריך בגביע השווייצרי בעונת 1999/2000.<ref></ref>

בין השנים 1989–1991 הוא ערך ארבע הופעות במדי נבחרת שווייץ, תחת המאמן אולי שטיליקה.

==קריירת אימון==
לאחר שפרש ממשחק פעיל, החל פישר לאמן את מחלקות הנוער השונות של פ.צ. ציריך, ואף שימש כעוזר מאמן הקבוצה הבכירה. באפריל 2010 הוא מונה למאמן זמני, ולאחר מכן הפך למאמן הקבוע של הקבוצה הבכירה. הוא פוטר מתפקידו ב-12 במרץ 2012.

מ-1 בינואר 2013 עד ליוני 2015 שימש כמאמנה של תון.

ביוני 2015 מונה למאמנה של פ.צ. בזל מליגת העל השווייצרית, וחתם על חוזה לשנתיים.<ref name="fcb 2015-06-18"></ref> באפריל 2017 הודיעה הנהלת המועדון כי לא תאריך את חוזהו של פישר, אף על פי שזכה עם הקבוצה בשתי אליפויות רצופות.<ref name="fcb 2017-04-10"></ref>

ביוני 2018 מונה למאמנה של אוניון ברלין מהבונדסליגה השנייה.<ref></ref> בתום עונתו הראשונה במועדון, הצליח פישר להעפיל עם הקבוצה לבונדסליגה הראשונה לראשונה בהיסטוריה שלה.<ref></ref> בדצמבר 2020 האריך את חוזהו במועדון עד ליוני 2023.<ref></ref> בתום עונת 2020/2021 סיימה הקבוצה במקום השביעי בטבלה, והעפילה לשלב הפלייאוף של הקונפרנס ליג. בעונת 2022/2023 סיימה אוניון תחת פישר במקום הרביעי והעפילה לראשונה בתולדותיה לליגת האלופות.

ב-15 בנובמבר 2023 עזב פישר את תפקידו כמאמן אוניון ברלין, כאשר הקבוצה נמצאת במקום האחרון בבונדסליגה.

==תארים==
;כשחקן:

;פ.צ. ציריך
* הגביע השווייצרי (1): 1999/2000

;כמאמן:
;פ.צ. בזל
* אליפות שווייץ (2): 2015/2016, 2016/2017
* הגביע השווייצרי (1): 2016/2017

==קישורים חיצוניים==

==הערות שוליים==

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:מאמני כדורגל שווייצרים
קטגוריה:כדורגלני פ.צ. ציריך
קטגוריה:כדורגלני סנט גאלן
קטגוריה:מאמני פ.צ. ציריך
קטגוריה:מאמני פ.צ. בזל
קטגוריה:שווייצרים שנולדו ב-1966
Where Are You Now

"Where Are You Now" הוא סינגל של ההמפיק המוזיקלי הבלגי, Lost Frequencies, בשיתוף פעולה עם הזמר הבריטי, קאלום סקוט. הסינגל יצא, על ידי אפיק אמסטרדם, ב-30 ביולי 2021.<ref></ref> השיר נכתב על ידי דאג לונדברג, יואקים בו פרסון, מייקל פטריק קלי, סבסטיאן ארמן ו-Lost Frequencies, והופק על ידי Lost Frequencies ולורנה בלאקווד.<ref></ref>

נכון לאוקטובר 2021, הסינגל הושמע למעלה מ-71 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל, שבויים על ידי ברט דה ווס, יצא ב-18 באוגוסט 2021. נכון לאוקטובר 2021, הווידאו קליפ נצפה למעלה מ-7 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה
|70,000
|-
!אוסטריה (IFPI Austria)
|פלטינה
|30,000
|-
!דנמרק (IFPI Danmark)
|זהב
|45,000
|-
!צרפת (SNEP)
|פלטינה
|200,000
|-
!גרמניה (BVMI)
|זהב
|200,000
|-
!איטליה (FIMI)
|זהב
|50,000
|-
!פולין (ZPAV)
|זהב
|25,000
|-
!שווייץ (IFPI Switzerland)
|פלטינה
|20,000
|-
!הממלכה המאוחדת (BPI)
|כסף
|200,000
|-
! colspan="3" |סטרימינג
|-
!שוודיה (GLF)
|פלטינה
|8,000,000
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי קאלום סקוט
קטגוריה:שירים באנגלית
קטגוריה:סינגלים שהגיעו למקום הראשון בפולין
טרנסנטמאריה

טרנסנטמאריה (בהונגרית: Tarnaszentmária) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
== גאוגרפיה ==
כמו יישובים רבים באירופה גם בטרנסנטמאריה מספר התושבים נמצא בירידה. כך, בשנת 1990 היה מספר התושבים 396 ובשנת 2021 רק 219 תושבים.

האזור היה מיושב לסירוגין מהמאה ה-13 והוזכר לראשונה בכתבים משנת 1325.

יהודים חיו בטרנסנטמאריה ובמפקדים שונים נרשם שהיו בכפר 25 יהודים בשנת 1880 ו-33 בשנת 1910. יהודים מהכפר נרצחו בשואת יהודי הונגריה

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ורפלט

ורפלט (בהונגרית: Verpelét) ביידיש ווערפעלעט היא עיר במחוז הווש שבצפון מזרח הונגריה.

כמו יישובים רבים באירופה, גם אוכלוסיית ורפלט קטנה עם השנים. כך, בשנת 1990 היו בעיר 3,928 תושבים ובשנת 2023 רק 3,709 תושבים.

הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 2013

בית הקברות היהודי בורפלט

== יהודי ורפלט ==
יהודים התיישבו בורפלט בסוף המאה ה-18. רובם היו סוחרים ובעלי מלאכה, מיעוטם היו בעלי כרמים ויצרני יין ואחדים היו בעלי אחוזות.

הקהילה היהודית התארגנה בשנת 1800 והקימה חברה קדישא, אגודת נשים, חברת גמילות חסדים ומוסדות חינוך. בית הכנסת נבנה בשנת 1870. קהילת ורפלט השתייכה לזרם האורתודוקסי, ומשנת 1885 היו מסופחים אליה יהודים מכפרי הסביבה כמו יהודי וץ'.

יהודי ורפלט נשדדו ונבזזו גם בעת המהפכה הקומוניסטית שהתחוללה בהונגריה אחרי מלחמת העולם הראשונה (בשנת 1918) וגם מידי לאומנים ימניים ("הטרור הלבן"). באותה עת נשדדו גם תשמישי הקדושה מבית הכנסת וארכיון הקהילה הושמד.
בנין בית הכנסת העתיק ורפלט
בשנת 1922 היה רבה של ורפלט הרב יוסף אשר פולק ועמד בראש הישיבה המקומית,
רבי יוסף אשר פאללאק מווערפעלעט זצ"ל והישיבה אצלו למד בין היתר גם הרב יוחנן סופר. לאחר השואה והשמדת הקהילה עם הישיבה שבה, הוקם איגוד תלמידי ישיבת ורפלט.

במסגרת חובת עבודת כפייה שהטילה ממשלת הונגריה הפרו-גרמנית על היהודים אחרי פרוץ מלחמת העולם השנייה, נלקחו גם גברים יהודים מורפלט. בשנת 1942 נשלחו כ-30 צעירים לעבודות ביצורים ושירותים כ"שרות עזר" לצבא ההונגרי שלחם לצד הגרמנים בחזית אוקראינה, שם נספו רובם.

במאי 1944, אחרי כניסת הצבא הגרמני להונגריה, הועברו יהודי ורפלט למכרות פחם באזור, שם רוכזו בגטו עם יהודים נוספים תושבי הכפרים הסמוכים. בגטו שרר מחסור במזון ובתרופות. בליל חג השבועות, הוסעו כל הגברים בני 48 ומטה להטוון ומשם למחנה ההשמדה אושוויץ. השאר הובאו ב-11 ביוני לקרצ'נד, ומשם שולחו למחנה ההשמדה אושוויץ.

אחרי המלחמה חזרו לורפלט כמה ניצולים מהמחנות. בשנת 1948 הם הקימו גלעד לזכר 80 יהודי העיירה שניספו בשואה. ובשנת 1965 נותרה במקום רק משפחה יהודית אחת.

בדף הקהילה ממפקד קהילות הונגריה כתבו התושבים שבקהילה חיים 87 חברים, ורב המקום הוא יוסף פולק.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|139
|
|-
|1880
|174
|2,872
|-
|1910
|175
|
|-
|1920
|118
|
|-
|1930
|146
|
|-
|1941
|90
|4,193
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA286#v=onepage&q&f=false ורפלט] בפנקס הקהילות הונגריה, עמוד 286
* ורפלט, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 158–159. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* [https://zadikim.com/cities/ורפלט/ ורפלט באתר קברי צדיקים]
* [https://cja.huji.ac.il/browser.php?mode=set&id=24717 בית הכנסת העתיק ורפלט]
* [https://goo.gl/maps/gBd9TVjBUGxGq95n9 בית הקברות היהודי בורפלט]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
Rhythm Inside

"Rhythm Inside" הוא סינגל של הזמר-יוצר הבריטי, קאלום סקוט. הסינגל יצא, על ידי קפיטול רקורדס, ב-25 בנובמבר 2016, כסינגל המקורי הראשון שלו, לאחר הוצאת גרסת כיסוי לשיר "Dancing on My Own" של הזמרת השוודית, רובין, והסינגל הראשון מתוך אלבום האולפן הראשון שלו, Only Human.

נכון לספטמבר 2021, הסינגל הושמע למעלה מ-34 מיליון פעמים בספוטיפיי.<ref></ref>

== וידאו קליפ ==
הווידאו קליפ יצא ב-18 בינואר 2017 בערוץ היוטיוב של הזמר. הווידאו קליפ בוים על ידי הבמאי הבריטי, הווארד גרינהול, וצולם בבריטניה.<ref></ref> הסרטון "לוכד את ההתרגשות ואת חוסר הוודאות של רומנטיקה חדשה"<ref></ref> ו-"רואה את קאלום מוקף בזוגות החולקים מבט אוהב וחיבוק חם".<ref></ref> נכון לספטמבר 2021, הווידאו קליפ נצפה למעלה מ-11 מיליון פעמים.<ref></ref>

== ביקורת ==
טיילור וות'רבי, מבילבורד, אמר כי השיר "אופטימי יותר מגרסת הכיסוי של 'Dancing on My Own' של סקוט" ו-"מביא קצת יותר אושר לקטלוג שלו".<ref name="Billboard"></ref> עורכי ספוטיפיי מאותו מגזין אמרו כי השיר "עוקב אחר [Dancing on My Own] בצורה דומה לסטיילינג הקולי שאליו למדנו לאהוב את קאלום, ואווירת הפופ רוק הרכה של השיר מזכירה לנו לדקה את הטווח המפורסם שלו כזמר רב תכליתי תוך כדי שהוא מדגיש את קסמו כרומנטיקן מלא תקווה".<ref></ref> ריאן אמאטו, מ-The Daily Campus, אמר כי השיר "לוכד את הסאונד המושפע של סקוט [והוא] צעד גדול מהשיר שהעמיד אותו באור הזרקורים".<ref></ref> ניק בארנס, מ-Unreality TV, אמר כי השיר "קליט לא פחות מהגרסה של סקוט ל-'Dancing on My Own'".<ref></ref> באופן דומה, דייוויד וואט, מ-All-Noise, אמר כי השיר היא רצועה "טובה וקליטה".<ref name="All"></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! אזור
! תאריך
! פורמט
! חברת תקליטים
! הערות
|-
! scope="row" | ארצות הברית
| 25 בנובמבר 2016
| הורדה דיגיטלית
| קפיטול
|<ref name="iTunes"></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי קאלום סקוט
קטגוריה:שירים באנגלית
קטגוריה:שירים שנכתבו על ידי פרייזר טי. סמית'
קטגוריה:וידאו קליפים שבוימו על ידי הווארד גרינהול
קטגוריה:בלדות פופ
קטגוריה:סינגלים בהוצאת קפיטול רקורדס
ריקרדו פפי

ריקרדו דניאל פפי (באנגלית: Ricardo Daniel Pepi; נולד ב-9 בינואר 2003) הוא כדורגלן אמריקאי המשחק בעמדת החלוץ בפ.ס.וו. איינדהובן ובנבחרת ארצות הברית.

==קריירה==
פפי נולד באל פאסו שבטקסס למשפחה ממוצא מקסיקני,<ref name="90m1"></ref> וגדל בסן אליזריו הסמוכה.<ref name="ept1"></ref> בגיל 13 הוא אותר על ידי סקאוט של דאלאס, והצטרף למחלקת הנוער של המועדון.<ref name="dmn1"></ref>

ב-8 בדצמבר 2018 הוא הפך להחתמה הראשונה של מועדון הכדורגל צפון טקסס , קבוצת המילואים של דאלאס שמשחקת בליגה האמריקאית השלישית.<ref name="dmn2"></ref> הוא ערך את הופעת הבכורה שלו בקבוצה ב-30 במרץ 2019, וכבש שלושער.<ref></ref>

ב-11 ביוני 2019 הושאל לקבוצה הבכירה למשחקי גביע ארצות הברית הפתוח,<ref></ref> ויום למחרת ערך את הופעת הבכורה שלו בקבוצה.<ref></ref>

ב-21 ביוני 2019 עבר לצמיתות לקבוצת הבוגרים,<ref></ref> וכבר למחרת ערך את הופעת הבכורה שלו ב-MLS, כשעלה כמחליף בדקה ה-84 בניצחון קבוצתו 3–0 על טורונטו.<ref></ref>

ב-27 במרץ 2020 כבש את שער הבכורה שלו בליגה, כשכבש את שער השוויון בדקה ה-96 בתיקו 2–2 עם מונטריאול.<ref></ref>

ב-24 ביולי 2021 כבש שלושער בניצחונה של קבוצתו 4–0 על לוס אנג'לס גלאקסי, והפך לשחקן הצעיר ביותר שכובש שלושער ב-MLS.<ref></ref>

ב-4 באוגוסט 2021 נבחר להשתתף במשחק האולסטאר של ה-MLS נגד האולסטאר של ליגת העל המקסיקנית.<ref></ref> במשחק, שנערך ב-25 באוגוסט, נכנס פפי למגרש כמחליף, ובמהלך בעיטות ההכרעה כבש את הבעיטה המנצחת עבור קבוצתו.<ref></ref>

ב-3 בינואר 2022 חתם באאוגסבורג מהבונדלסיגה עבור 20 מיליון דולר. ב-8 בינואר ערך הופעת בכורה בהפסד 1–3 להופנהיים.

ב-31 באוגוסט 2022 הושאל לחרונינגן. ב-11 בספטמבר ערך את הופעתו הבכורה בניצחון 1-0 על קמבור. ב-17 בספטמבר כבש את שערו הראשון בהפסד 2-1 לספרטה רוטרדם.

ב-7 ביולי 2023 חתם לחמש שנים בפ.ס.וו. איינדהובן.

===קריירת נבחרות===
פפי היה זכאי לשחק גם עבור נבחרות ארצות הברית וגם עבור נבחרות מקסיקו,<ref></ref> ואף השתתף באימוני הנבחרות הצעירות של שתי המדינות.<ref></ref>

באפריל 2019 החל לשחק עבור נבחרת ארצות הברית עד גיל 17, תחת המאמן רפאל ויקי.<ref></ref><ref></ref><ref></ref><ref></ref>

ב-26 באוגוסט 2021 זומן על ידי המאמן גרג ברהאלטר לסגל הנבחרת הבוגרת לקראת משחקי מוקדמות מונדיאל 2022.<ref></ref> ב-8 בספטמבר 2021 ערך את הופעת הבכורה שלו בנבחרת במשחק נגד , בו כבש שער בכורה ובישל שניים נוספים בניצחון נבחרתו 4–1.<ref></ref> ב-8 באוקטובר 2021 ערך את הופעתו השנייה בנבחרת, בה כבש צמד בניצחון 2–0 על .

==קישורים חיצוניים==

==הערות שוליים==

קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:טקסס: כדורגלנים
קטגוריה:כדורגלני דאלאס
קטגוריה:כדורגלני אאוגסבורג
קטגוריה:כדורגלני חרונינגן
קטגוריה:כדורגלני פ.ס.וו. איינדהובן
קטגוריה:כדורגלני קופה אמריקה 2024
קטגוריה:כדורגלני נבחרת ארצות הברית
קטגוריה:אמריקאים ממוצא מקסיקני
קטגוריה:ספורטאים אמריקאים בגרמניה
קטגוריה:ספורטאים אמריקאים בהולנד
קטגוריה:אמריקאים שנולדו ב-2003
מוחמד קמארה (כדורגלן מאלי)

מוחמד קמארה (בצרפתית: Mohamed Camara; נולד ב-6 בינואר 2000 בבמקו שבמאלי) הוא כדורגלן מאלי המשחק בעמדת הקשר בקבוצת אל סאד מליגת העל הקטארית ובנבחרת מאלי.

== קריירת מועדונים ==
קמארה נולד בבמקו שבמאלי, והחל את הקריירה המקצוענית שלו בריאל במקו המקומית. בשנת 2018 עבר לליפרינג מליגת המשנה האוסטרית.

ב-8 בינואר 2019 הושאל קמארה להארטברג למשך חצי עונה. ב-30 במרץ ערך את הופעת הבכורה שלו במועדון, בהפסד 2-0 לוואקר אינסברוק במסגרת המחזור ה-23 בליגה לעונת . הוא ערך שבע הופעות ליגה במועדון.

ב-1 ביולי 2019 חתם קמארה ברד בול זלצבורג מהבונדסליגה האוסטרית. ב-28 בפברואר 2021 הושעה קמארה למשך שלושה חודשים על-ידי אופ"א לאחר שנכשל בבדיקת סמים.

ב-14 באוגוסט 2022 חתם במונקו תמורת 15 מיליון אירו.

== קריירה בינלאומית ==
ב-13 באוקטובר 2019 ערך קמארה את הופעת הבכורה שלו בנבחרת מאלי, בהפסד 2-1 לנבחרת דרום אפריקה במשחק ידידות. ב-17 בנובמבר הבקיע את שער הבכורה שלו בנבחרת, בניצחון 2-0 על נבחרת צ'אד במסגרת מוקדמות גביע אפריקה לאומות 2021.

נכלל בסגל נבחרת מאלי לטורניר גביע אפריקה לאומות 2023.

== תארים ==
;רד בול זלצבורג
* אליפות אוסטריה (3): 2019/2020, 2020/2021, 2021/2022
* הגביע האוסטרי (3): 2019/2020, 2020/2021, 2021/2022

== קישורים חיצוניים ==

==הערות שוליים==

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני מונקו
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים באוסטריה
קטגוריה:ספורטאים מאלים בצרפת
קטגוריה:מאלים שנולדו ב-2000
40 Under 40

רשימת (בעברית: 40 מתחת ל-40) היא רשימת אישים שמוציא מגזין הכלכלה האמריקאי פורצ'ן מדי שנה. הרשימה כוללת את המנהיגים הצעירים המשפיעים ביותר לשנה החולפת.

הרשימה הושקה לראשונה בשנת 1999, ועד לשנת 2003 כללה רק נתוני רווח נקי מספריים.<ref></ref> מאז שנת 2009 הרשימה היא דירוג סובייקטיבי של השפעה.<ref></ref> הרשימה כוללת אנשי עסקים, פוליטיקאים, אנשי רוח ואמנות, ידוענים ואישים נוספים מתחת לגיל 40.<ref name="40Under402014"></ref>

הרוב המוחלט של האישים המופיעים ברשימה הם מתעשיית ההיי-טק.

== ראו גם ==
* פורבס 30Under30

== קישורים חיצוניים ==
* [http://fortune.com/40-under-40 רשימה נוכחית]

== הערות שוליים ==

קטגוריה:רשימות אישים
הומוסקסואליות בפרו העתיקה

מוזיאון לארקו}} שב[[לימה, פרו.]]
מספר עדויות להומוסקסואליות בפרו בתקופה הפרה-קולומביאנית שרדו מאז הכיבוש הספרדי של אימפריית האינקה, בצורת כלי חרס המעוטרים באיורים אירוטיים (בספרדית: huacos eróticos; ראו: ). כלי חרס כאלה מקורם בכמה תרבויות עתיקות בפרו, המפורסמות שבהן הן תרבות מוצ'ה ותרבות צ'ימו.
==הגעת הספרדים והאיסור על הומוסקסואליות==
הספרדים, אשר הגיעו לפרו במאה ה-16, נדהמו מהמנהגים של הילידים. המשנה למלך פרנסיסקו דה טולדו ואנשי הדת היו מזועזעים לגלות שהומוסקסואליות היא מקובלת, וכן מכך שהאוכלוסייה המקומית אינה אוסרת על קיום יחסי מין לפני נישואין או שאיננה מייחסת חשיבות לצניעות הנשים.<ref name="LATimes"></ref>

ההיסטוריון מקסימו טרזוס מתאר כיצד הספרדים הכריעו את המיניות של התרבות המקומית, שלא התאימה לאמות המידה של הכנסייה הקתולית:<ref name="LATimes"/>

עם זאת, בשנת 1837 בוטל האיסור הפלילי על הומוסקסואליות.<ref name="History"></ref>

==כלי חרס==
תרבות הצ'ימו (1000-1400) המציג שני גברים מקיימים יחסי מין אנאליים.]]
במשך 800 שנים יצרו תרבויות האנדים המרכזיות של התקופה הפרה-קולומביאנית, ובמיוחד המוצ'ה, לפחות עשרות אלפי כלי חרס (בספרדית: huacos; ראו ). מספר כלי חרס מציגים שלדים המקיימים יחסי מין הומוסקסואליים; ארבעה מציגים יחסי מין אנאליים בין גברים, אחד מציג חדירה לסבית עם הדגדגן.<ref name="SexPot"></ref> כלי חרס רבים אחרים מציגים יחסי מין בין שתי דמויות, כאשר לפחות אחת מהן היא ממין שאינו מוגדר. עבודות אלו, ככל הנראה בשל הטיה הטרוסקסיסטית, פורשו לא פעם כמציגות זוג הטרוסקסואלי.<ref name="SexPot" />

כלי חרס רבים, עליהם סמלים של הילידים, נופצו והושמדו. בשנות ה-70 של המאה ה-16 התארגנו טולדו ויועציו הדתיים על מנת להביא סוף למעשי סדום, אוננות ולמנהג חברתי נפוץ שבתרגום חופשי משפת קצ'ואה פירושו "נישואי ניסיון". כפי שמתאר טרזוס, "לא ניתן לדבר על כך כי הדברים נחשבים <nowiki>[</nowiki>פורנוגרפיים<nowiki>]</nowiki>". הם נאסרו בשל "טאבו שהטילה הדת הנוצרית [על פיו] הגברים מקיימים יחסי מין רק ל[מטרת] רבייה וכי נשים אינן חוות הנאה מינית".<ref name="LATimes"/>

למרות המאמץ המאורגן הזה להשמיד חפצים אלו, רבים שרדו עד היום. במשך עשרות שנים, כלי החרס האירוטיים נשמרו מפני הציבור, והיו נגישים רק לקבוצה מובחרת של מדענים פרואנים. מדי פעם, ובחוסר רצון, הם היו זמינים גם למספר חוקרים זרים, מארצות הברית ומאירופה. בלימה שבפרו ידוע בשל גלריה של כלי חרס אירוטיים מההתקופה הפרה-קולומביאנית המוצגת בו.

==ראו גם==

* זכויות להט"ב בפרו
*זכויות להט"ב באמריקה

==הערות שוליים==

קטגוריה:להט"ב: היסטוריה
קטגוריה:פרו: היסטוריה
קרחון סלמנדר

קרחון סלמנדר או קרחון הסלמנדר (באנגלית: The Salamander Glacier) הוא קרחון הממוקם בשטח הפארק הלאומי גליישר, במחוז גליישר, במדינת מונטנה, שבארצות הברית.

הקרחון משתרע על מדף סלע בצד המזרחי של גב החדיד המהווה חלק מרכס לואי רכס הרים המהווה חלק מהרי הרוקי ומקו פרשת המים של אמריקה.

גובהו הממוצע של קרחון סלמנדר 2,200 מטרים מעל פני הים.

אורכו של הקרחון כ-0.16 קילומטרים, ורוחבו של הקרחון 1.21 קילומטרים.

נכון לשנת 2005, שטחו של הקרחון סלמנדר 0.17 קילומטרים רבועים.

== היסטוריה ==
=== מקור השם ===
שמו של הקרחון תיאורי - צורתו מזכירה צורה של סלמנדרה.

=== נסיגת הקרחון ===

עקב נסיגת הקרחונים, החל גם קרחון גרינל, שקודם לכן הקיף את קרחון סלמנדר מכל עבריו, לסגת. שני הקרחונים נפרדו קודם לשנת 1929.

בשנת 1993 היה שטחו של הקרחון 0.23 קילומטרים רבועים, בשנת 2005 היה שטחו של קרחון סלמנדר 0.17 קילומטרים רבועים.

בין השנים 1966 ו-2005 איבד קרחון סלמנדר 23% משטחו.

<gallery>
File:Grinnell and The Salamander Glaciers in 1911.jpg|קרחון גרינל, בשמאל התמונה ובחזית התמונה, מקושר לקרחון סלמנדר (בחלק הימני העליון של התמונה) - תצלום משנת 1911
File:Grinnell Glacier 1938.jpg|קרחון סלמנדר מעל קרחון גרינל - תצלום משנת 1938
File:Salamander Glacier.jpg|קרחון סלמנדר - יולי 2017
</gallery>

== קישורים חיצוניים ==
* [https://www.usgs.gov/centers/norock/science/grinnell-glacier-1911-2016?qt-science_center_objects=0#qt-science_center_objects קרחון סלמנדר] באתר הסקר הגאולוגי של ארצות הברית
* [https://www.topoquest.com/map.php?lat=48.75803&lon=-113.73845&datum=nad83&zoom=4 מפת אזור קרחון סלמנדר וקרחון גרינל]
* [https://www.10adventures.com/hikes/glacier-national-park/grinnell-glacier-hike/ תיאור מסלול הטיפוס לקרחון גרינל וקרחון סלמנדר] באתר 10adventures
* 
* [https://www.meteoblue.com/en/weather/current/the-salamander-glacier_united-states-of-america_5676074 מזג אוויר נוכחי עדכני בקרחון סלמנדר] (לרבות זמני זריחת/שקיעת שמש/ירח עדכניים)
** [https://www.meteoblue.com/en/weather/14-days/the-salamander-glacier_united-states-of-america_5676074 תחזית מזג אוויר עדכנית ארוכת טווח עבור קרחון סלמנדר]
** [https://www.meteoblue.com/en/weather/historyclimate/weatherarchive/the-salamander-glacier_united-states-of-america_5676074 נתוני מזג אוויר היסטוריים עבור קרחון סלמנדר]
** [https://www.meteoblue.com/en/weather/archive/yearcomparison/the-salamander-glacier_united-states-of-america_5676074 סטטיסטיקות מזג אוויר עבור קרחון סלמנדר]

== הערות שוליים ==

סלמנדר
סלמנדר
סלמנדר
סופר שמונה וחצי

סופר שמונה וחצי (באנגלית: ) הוא סרט דרמה סאטירי משנת 1994, שנכתב ובוים על ידי ברוס לה ברוס.<ref name=NYT></ref> הסרט עוסק בבמאי סרטים פורנוגרפיים כושל שנכנס לשותפות עם במאית-יוצרת לסבית. במהלך הסרט מתברר שיש לה אג'נדה משלה ושהיא מנצלת אותו כדי לקדם פרויקט משלה.

הסרט הוקרן בבכורה בפסטיבל הסרטים הבינלאומי בטורונטו בשנת 1994 וכן הוצג בהקרנת חצות של פסטיבל הסרטים סאנדנס בשנת 1994.<ref></ref>
==שחקנים ודמויות ==

{| class="wikitable"
! !! השחקן/ית !! הדמות
|-
| style="background: #ddffdd" rowspan="7" align="center"||| ברוס לה ברוס || ברוס / כפיל גוף
|-
| סטייסי פרידריך || גוגי / ג'יין פריידיי
|-
| מייקי מייק || אקזמה
|-
| ניקולס דייוויס || פירס
|-
| כריסטין מרטין || ונדסדיי פריידיי
|-
| קייט אשלי || האני ולור
|-
| || באדי קול
|-
| style="background: #ffdddd" rowspan="8" align="center"||| דייבי דיינג'ר || עוזר הפקה
|-
| || דמות ללא שם
|-
| ג'מה פיילס || אישה במסיבת עיתונאים
|-
| מייק גיב || גבר עם גיטרה
|-
| רוזמרי הת'ר || אישה במסיבת עיתונאים
|-
| האל קלי || אישה במסיבת עיתונאים
|-
| || דמות ללא שם
|-
| || בתפקיד עצמו
|-
|}

==קישורים חיצוניים==

==הערות שוליים==

קטגוריה:סרטי ברוס לה ברוס
דומיניק טלהאמר

דומיניק טלהאמר (בגרמנית: Dominik Thalhammer; נולד ב-2 באוקטובר 1970) הוא מאמן כדורגל אוסטרי המאמן את אוסטנדה.

==קריירת אימון==
טלהאמר החל את קריירת האימון שלו בקבוצה מהליגות הנמוכות, ומשנת 2000 החל לאמן את מחלקות הנוער השונות של אדמירה ואקר מדלינג. בשנת 2004 מונה לעוזר מאמן הקבוצה הבכירה, ובספטמבר 2004 הפך למאמן הראשי והיה למאמן הראשי הצעיר ביותר בהיסטוריה של הבונדסליגה האוסטרית. הוא עזב את המועדון באוגוסט 2005.<ref></ref>

מדצמבר 2005 עד אוקטובר 2006 היה מאמנה של ווינר ספורט קלאב מהליגה השלישית. מיוני 2007 ועד מאי 2008 היה עוזר מאמן הקבוצה הבכירה של ל.א.ס.ק. לינץ.

לאחר שאימן שתי קבוצות נוספות מהליגות הנמוכות, בפברואר 2011 מונה טלהאמר למאמנה של נבחרת הנשים האוסטרית.<ref></ref> בשנת 2020 הוא סיים את הכהונה ובמקומו מונתה אירנה פורמן.

לקראת עונת 2020/2021 מונה למאמן הראשי של ל.א.ס.ק. לינץ.<ref></ref> ב-13 בספטמבר 2021 הוא פוטר מתפקידו.<ref></ref>

==תארים==
;נבחרת הנשים האוסטרית
* גביע קפריסין (1): 2016

==קישורים חיצוניים==

==הערות שוליים==

קטגוריה:מאמני כדורגל אוסטרים
קטגוריה:מאמני נבחרת אוסטריה בכדורגל נשים
קטגוריה:אוסטרים שנולדו ב-1970
Rex MK II

Rex MK II הוא כלי רכב אוטונומי בלתי מאויש מתוצרת התעשייה האווירית לישראל בשיתוף חברת רכבי השטח תומקאר, שמיועד לסייע ללחימה של כוחות היבשה. הוא נמנה עם סדרה של כלי רכב רובוטיים שפיתחה החברה. 

Rex MK II הוא כלי רכב רב-משימתי בעל כושר נשיאת מטען של 1.3 טון, בעל הנעה היברידית לכל ארבעת הגלגלים, ויכולת עבירות בתנאי שטח קשים. הוא נשלט מרחוק על ידי מפעיל אחד בקשר רדיו. הוא משמש למשימות של איסוף מודיעין באמצעות חיישנים אלקטרו-אופטיים ומכ"ם, תמיכה לוגיסטית (הובלת אספקה), פינוי נפגעים ותקיפה באמצעות מקלע 7.62 ומקלע 0.5 נשלטים מרחוק.

==קישורים חיצוניים==
* [https://www.iai.co.il/p/rex Rex MK II] באתר התעשייה האווירית 
* [https://www.iai.co.il/iai-unveils-rex-mk-ii-multi-mission-unmanned-land-vehicle IAI Unveils Rex MK II: A New Multi-Mission Unmanned Land Vehicle], באתר התעשייה האווירית, 13 בספטמבר 2021
* עמי רוחקס דומבה, [https://www.israeldefense.co.il/node/51823 התעשייה האווירית משיקה את ה-REX MK2], "ישראל דיפנס", 13 בספטמבר 2021

קטגוריה:התעשייה האווירית לישראל: מוצרים
קטגוריה:אמצעי לחימה ישראליים
קטגוריה:כלי רכב צבאיים
קטגוריה:כלי רכב בלתי מאוישים
קטגוריה:כלי רכב שיוצרו בישראל
מומו (מאכל)

מומו (בהינדי: मोमो; בנפאלית: मम; באנגלית: Momo) הוא כיסון נפאלי עשוי מבצק חיטה ממולא בבשר או ירקות ונפוץ במדינות תת-היבשת ההודית<ref></ref>. מקורו בג'יאוזי הסיני.

הבצק של כיסוני המומו מורכבים מקמח, מים ושמן שומשום שאותם מערבבים יחד, ומכיל מליות שונות. את המומו מבשלים באידוי או טיגון<ref></ref><ref></ref>.

המומו דומים בטעמם לכיסוני המנטו והג'יאוזי ונהוג לצרוך אותם עם תבלינים ועשבי תיבול מדרום אסיה.

== גרסאות ==
לכיסוני המומו גרסאות שונות ומלבד הגרסה הבסיסית קיימות גם גרסאות נוספות<ref></ref>:
* כיסוני בשר: כיסונים הנפוצים באזור הסיקים, נפאל וטיבט ונהוג למלא אותם בבשר חזיר, בקר, עזים ותאו ולעיתים מוגש בתוספת רוטב עגבניות או סויה<ref></ref>.
* כיסוני גבינה: כיסונים הנפוצים בהודו ומזרח נפאל ונהוג למלא אותם בגבינת פניר או צ'ורפי.
* כיסונים מתוקים: כיסוני גבינה מתוקים הנפוצים באזור קטמנדו ונהוג למלא אותם בגבינת מאווה וסוכר<ref></ref>.
* כיסונים טבעוניים: כיסונים הנפוצים בהודו ונפאל ונהוג למלא אותם בטופו, תפוח אדמה, גזר, שעועית ירוקה וצ'יוטה.

== קישורים חיצוניים ==

* [https://www.food.com/recipe/nepali-momo-nepalese-meat-dumplings-86666 מתכון להכנת מומו בשרי], באתר Food.com
* [https://bestofvegan.com/tibetan-vegetable-momos-spicy-sesame-tomato-chutney/ מתכון להכנת מומו טבעוני], באתר Bestofvegan

== הערות שוליים ==

קטגוריה:ממולאים
קטגוריה:המטבח ההודי
קטגוריה:המטבח האסייתי
קטגוריה:נפאל: תרבות
קטגוריה:המטבח הנפאלי
שורש 84

שורש 84, או צִ'י בּוּ (בסינית: 气部, פיניין: Qì bù) הוא השורש השמונים-וארבעה של הכתב הסיני. פירושו "אוויר" או "נשימה" והוא אחד מתוך 35 (מתוך סך הכל 214 שורשי הקאנגשי) שורשים המורכבים מארבעה קווים. בנוסף, הוא מתאר את המושג צ'י, מושג מרכזי ברפואה הסינית ובפילוסופיה הסינית.

במילון קאנגשי יש 17 תווים (מתוך 49,030) שניתן למצוא תחת רדיקל זה, והוא מהשורשים הנפוצים ביותר.

צורת השורש היא פישוט הצורה העתיקה 氣, ומשמשת גם כצורה מפושטת שלה בסינית מפושטת.

== התפתחות ==
<gallery>
קובץ:气-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:气-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:气-bigseal.svg|הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:气-seal.svg|הצורה בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== דמויות נגזרות ==
{| class="wikitable"
!מספר קווים נוספים
! תווים
|-
| +0
| style="font-size: large;" |气(גם צורה/גרסה עתיקה של 氣)
|-
| +1
| style="font-size: large;" |氕( <sup>1</sup> H )
|-
| +2
| style="font-size: large;" |氖( Ne )気<sup>JP</sup> (= 氣)氘( <sup>2</sup> H )
|-
| +3
| style="font-size: large;" |氙( Xe )氚( <sup>3</sup> H )
|-
| +4
| style="font-size: large;" |氛氜氝
|-
| +5
| style="font-size: large;" |氞氟( F )氠氡( Rn )氢<sup>SC</sup> (= 氫)
|-
| +6
| style="font-size: large;" |氣氤氥氦( הליום )氧( O )氨( אמוניה, NH <sub>3)</sub>氩<sup>SC</sup> (=氬)
|-
| +7
| style="font-size: large;" |氪( Kr )氫( H )
|-
| +8
| style="font-size: large;" |氬( Ar )氭氮( N )氯( Cl )氰( ציאנוגן, NCCN)
|-
| +9
| style="font-size: large;" |氱氲<sup>SC/HK</sup> (= 氳)
|-
| +10
| style="font-size: large;" |氳
|}
בסינית המודרנית, שורש זה (ראו טבלה לעיל) משמש ליצירת תווים המייצגים יסודות כימיים של גזים ותרכובות.

== לקריאה נוספת ==

* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=6C14 מאגר Unihan - U+6C14]

קטגוריה:שורשים (כתב סיני)
שורש 83

שורש 83, או שִׁי בּוּ (בסינית: 氏部, פיניין: Shì bù) הוא השורש השמונים-ושלושה של הכתב הסיני. פירושו "שבט" והוא אחד מתוך 35 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 10 תווים (מתוך 49,030) שניתן למצוא תחת רדיקל זה, והוא מהשורשים הנפוצים ביותר.

氏 משמש גם כקידומת או סיומת לצד שם לציין שהוא שם משפחה, או שייכות ל"שבט".

== התפתחות ==
<gallery>
קובץ:氏-oracle.svg|השורש בכתב עצמות ניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:氏-bronze.svg|השורש בכתב כתובות הברונזה, (גִ'ין וֶן, 金文, פיניין: Jīn wén) מלפני 2,500-3,000 שנה
קובץ:氏-bigseal.svg|הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:氏-seal.svg|הצורה בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |氏
|-
| +1
| style="font-size: large;" |氐民
|-
| +2
| style="font-size: large;" |氒
|-
| +4
| style="font-size: large;" |氓
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=6C0F מאגר Unihan - U+6C0F]

קטגוריה:שורשים (כתב סיני)